En julekrybbe laget av Martin Scheible (1873–1954) tidlig på 1900-tallet og brukt i domkirken i Ulm (Ulmer Münster) fra 1990 fremstilles den ene vismannen som svart på en rasistisk måte: Han er barbent til forskjell fra de to andre, har fjærpynt og gullring rundt leggen, og danser. I bibelen står det ikke noe om at det antallet var tre, hvilke hudfarge de hadde eller at de var konger. Antallet tre er basert på det var tre gaver og det passet med at verden i antikken besto av tre deler (Asia, Afrika og Europa) som vismennene kunne representere. Lenge før den ene ble fremstilt som svart ble de tre vise menn oppfattet som representanter for hele menneskeheten. Rogier van der Weyden malte i 1455 et bilde som inspirerte mange kunstnere i Nord-Europa. Hans Memling laget nesten en kopi av mesterens bilde med unntak av at den yngste kongen ble fremstilt som svart. Ifølge Halvor Moxnes skjedde dette samtidig med at afrikanere ble mer synlig i Europa: Paven inviterte representanter for de østlige/ortodokse kirkene, inkludert den etiopiske, for å avslutte konflikten med den katolske kirken.